  Анжелика Тихонова корреспондент Вавож ёросысь «Удмуртия» гурт возёсысь Вадим Зарецких Мордовиын гыронъя Россилэн VIII усьтэм чемпионатаз пыриське. Со сярысь Удмуртиысь гурт возёсъя но сиён-юонъя министерстволэн «ВКонтакте» мерлыко вотэсысь огиназ ивортэмын. Вожвылъяськонэ пыриськисьёслэсь ужзэс дунъясьёс геры чуръёслэсь ӵошкыт луэмзэс, гыремлэсь ӝоглыксэ но мурдалазэ но эшшо 20 возьматэтъёсты чаклазы. Жаляса верано, асьме вожвылъяськисьмылы ӧзгес удалты. Гурт возёсъя но сиён-юонъя министерстволэн пресс-службаезлэн ивортэмезъя, Вадим Зарецкихлы висъям музъем вылтӥ сюрес ортче вылэм, соин сэрен геры кулэ луись мурдалаез басьтыны ӧз быгаты. Но Вадим уг сётскы. Со «Трактор-шоуын» кужымзэ мертаны малпаз - чемпионатлэн одӥгаз тужгес учкымон ужрадаз Удмуртиысь Гурт возёсъя но сиён-юонъя министерстволэн пресс-службаезВатсалом, гырисьёслэн чемпионатазы финалэ Татарстанысь, Мордовиысь, Башкириысь, Ленинград, Тверь, Иваново, Пенза, Орёл, Волгоград улосвылъёсысь но Ставрополь шаерысь механизаторъёс потӥзы. Вормисьлэн нимыз 29-тӥ инвожое тодмо луоз.  Тодэ вайытом, 2016-тӥ арын Вадим Зарецких гыронъя Россилэн чемпионэз луиз. Тегъёс: Вавож Удмуртия Россия гуртвозёс гуртвозёсъяминистерство  